**LEMOAKO HARROBI 3 ARRATIA "B" 1**

**DERBIA HARROBIRENTZAT**

**​**

**LEMOZTARREK BALOI GELDIAN LORTU**

**DITUZTE HIRU GOLAK**

**​**

**LEMOAKO HARROBI: Borja, Pablo ( Moreno 65.min) , Hasier Cuadra, Iker Artetxe (Beinat) , Ioritz, Iñigo, Urtats (min 56 Raúl), Aitor (min 56 Asier), Erlaitz, Mikel ( min 76 Agorreta) eta Ander.**

**​**

**Txartelak: Pablo, Hasier, Iker, Ioritz, Raúl eta Eñaut.**

**Gorria 88.minutuan Harrobiko entrenatzaileari.**

**ARRATIA B : Xabier, Joseba (Eukeni 75.min), Markel (Iker 59.min) , Asier, Imanol, Mikel Atutxa, Jagoba (Aitor 67.min) , Andoni, Mikel Sarobe ( 71.Edorta),  Gorka ( Aimar 59.min) eta Jon U.**

**​**

**Txartelak: Joseba, Jon eta Juan T ( entrenatzailea)**

**EPAILE JAUNA: Diego Velasco Castro**

**Golak: 1-0 Elorz 14.min 2-0 Pablo 55.min 3-0 Erlaitz 64.min**

**3-1 Aimar 87.min**

**​**

**Denboraldiko lehen derbia lehiatua izan da. Harrobik ez du joko ikusgarririk erakutsi gaur, eta baloi geldian oinarritu dute garaipena lemoztarrek.**

**Arratia ez da joko aldetik Harrobi baino gutxiago izan minutu askotan, baina ez du Arlonagusiako infernuan punturik ateratzea lortu.**

**​**

**1.zatian Harrobi atera da agintzen. Igorreztarrak beraien zelaian itxaron diote Harrobiri, eta beraien plana kontraerasoa dela argi erakutsi dute lehenengo momentutik. Baloia berreskuratu bezain laster luze bidaltzen zuten Harrobiko atzelariei bizkarra irabazi nahian, baina ez dute lortu.**

**14.minutuan Elorzek markagailuko berdintasuna apurtu du, eta korner batean 1-0ekoa lortu du buruz. Gol honek Arratiaren hasierako plana aldatu du. Igorreztarrek  presioa gorago igo dute, eta Harrobik arazoak izan ditu presio honen aurrean baloia garbi ateratzeko. Partidua jokoari dagokionez asko orekatu da, eta horrela amaitu da lehen zatia.**

**​**

**2.zatian ez dira gauzak asko aldatu, eta lehen zatian gertatu den bezala, Harrobik korner batean lortu du 2-0ekoa 55.minutuan. Pablok 2.zutoienean baloia sarera bultzatu du, igorreztarren zoritxarrerako, eta Harrobiko jarraitzaile sutsuenen zoramenerako.**

**65. minutuan, oraingo honetan falta bat errematatuz, Erlaitzek buruz Harrobiren 3-0ekoa lortu du. Harrobik ez du gaur ohi duen joko konbinatiboa erakutsi. Zelai erdian ezin izan dute baloia azpitik jokatu eta aurrelariak ez dira beste partiduetan bezain fin ibili. Hala ere, taldeak erakutsi du badituela beste erregistro batzuk ere. Gaurkoan estrategiako jokaldietan zigortu dituzte igorreztarrak. Egia esateko, zelaian ikusitakoaren arabera, zigor handiegia zen Arratiarentzat**

**3-0ekoa.**

**​**

**Igorreztarrak ez dute amore eman, eta epaileak ikusi nahi izan ez duen falta baten ostean, baloia lapurtu eta 3-1ekoa lortu dute. Susperraldi txiki honetan buruz egindako erremate batean 3-2koa lortzekotan izan dira. Hemen izan dute partiduan sartzeko azken aukera.**

**​**

**Arratiak 2. golaren bila lerroak aurreratu dituenean etorri dira Harrobiren gol aukera garbienak; Lehenenengoa Agorretak egindako bakarkako jokaldi baten ostean, eta bigarrena Raulek izan duen erremate argi batekin.**

**Azken minutuetan jokoa erabat itsusitu da, eta epaileak  ez du txartelak erakusteko aukera galdu.**

**Azkenean garaipena eta beste hiru puntu Harrobiren poltsikorako. Lemoztarrak aurreko postuetan daude 9 punturekin.**

**​**

**Arlonagusia: 300 ikusle inguru. Derbiak ikusmin handia piztu du zaleen artean.**

**\* Partiduaren aurretik Isilunea gorde da Javi Undurragaren omenez.**

**​*Aingeru Gurtubai Arana***

**​**

**​**

**​**

**​**

**​**